Plajele au fost inghitite de marea involburata, iar din cer au cazut cu furie chiar si 100 de litri de apa pe metrul patrat, transformand in lacuri strazile din Constanta. Intreaga zona este sub cod rosu de inundatii, iar raurile din 15 localitati fierb. Este rezultatul unui ciclon mediteranean, care la vecinii bulgari a provocat dezastru. Acolo, din nefericire, 2 copii si 11 adulti si-au pierdut vietile.



Vijelia a luat ca pe niste frunze scaunele si mesele uitate pe plaja. In tot acest timp marea musca din uscat. Vantul a biciuit tarmul si cu 90 de km pe ora. In anumite zone au cazut 100 de litri de apa pe metrul patrat iar strazile din Constanta, Calarasi si Tulcea au devenit impracticabile. A fost convocat Comitetul Judetean pentru Situatii de Urgenta, la Constanta iar la nivelul primariilor au fost activate Comitetele Locale.



Hidrologii au emis cod rosu de inundatii pe unele rauri care amenintau sa iasa din matca. Si plajele din sudul litoralului au fost ravasite iar peisajul este dezolant. Jupiter arata ca dupa bombardament. Aici pe portiuni mari, s-au format in nisip santuri care masoara si o jumatate de metru in adancime. Imediat ce s-a potolit, vijelia administratorii au inceput sa evalueze pagubele. In Venus, un delfin dezorientat de furtuna a esuat. Era in viata cand a ajuns pe uscat. Alte doua mamifere au fost aruncate de valuri pe plaja din Vama Veche.